kardosdrur/scandi-wiki huggingface dataset:
Apu Nahasapeemapetilon

Apu Nahasapeemapetilon () er en fiktiv person fra tv-serien The Simpsons. Han ejer døgn-kiosken Kwik-E-Mart.

Apu kommer oprindeligt fra Indien, men da han var den bedste af alle eleverne på sin skole fik han et legat til en uddannelse i USA og flyttede derfor til Springfield.

Han har en kone, Manjula, og 8 børn (ottelinger).

Hans stemme indtales af Hank Azaria (1990-2020).

Eksterne henvisninger 

Figurer i The Simpsons
Søndermarkens Idræts Klub

Søndermarkens Idræts Klub (eller SIK, Søndermarken IK Viborg) er en dansk fodboldklub hjemmehørende i bydelen Liseborg i den midtjyske domkirkeby Viborg. Klubben er pt placeret i serie 2, efter en rutsjetur fra først Danmarksserien, kval.rækken og sidst Jyllandsserien. Dette skete efter ankomst af Jan Jensen, som cheftræner. Den blev stiftet i 1938.

SIK spiller sine hjemmekampe på Liseborgcentret bane 9, Leofield Road.

Klubben er i ungdomsrækkerne meget kendt i Jylland, og har faktisk en af landets største ungdomsafdelinger, hvor klubben yder en del med hensyn talentarbejde, som har medført en masse spillere til eliteoverbygningen FK Viborg – heriblandt ungdomslandsholdsspiller Kevin Mensah.

Se også 
 Team Viborg

Eksterne kilder/henvisninger 
 SIKs officielle hjemmeside

Referencer 
 DBU's holdoversigt for SIK

Fodboldklubber under DBU Jylland
Sport i Viborg
Etableret i 1938
Idrætsforeninger i Danmark
Jimbo Jones

Corky James "Jimbo" Jones er en bifigur i tv-serien The Simpsons. Jimbo er en skoleelev. Han er som regel iklædt en hue samt en t-shirt med et dødningehoved på og optræder ofte sammen med Nelson som nogle af skolens bøller. Der er dog også situationer, hvor det skinner igennem, at Jimbo faktisk har en god kristen baggrund. Jimbos forældre er lidt svære at placere, da der i forskellige afsnit er indikationer på flere sociale stader.

Pamela Hayden lægger stemme til Jimbo.

Eksterne henvisninger 

Figurer i The Simpsons
Diamond Joe Quimby

Joseph "Joe" Fitzpatrick Fitzgerald Fitzhenry Quimby, Jr., også kendt som "Diamond Joe Quimby", eller bare Quimby er en fiktionel karakter i tv-serien The Simpsons.

Quimby er en korrupt politiker og borgmester i den fiktionelle by Springfield. Han er glad for kvinder og ses tit sammen med diverse bimbo-typer.

Eksterne henvisninger 
 

Figurer i The Simpsons
Sideshow Mel

Melvin van Horne eller bare Sideshow Mel er en fiktiv karakter i tv-serien The Simpsons. Han er Krusty the Klowns sidekick og har en knogle i håret.

Han har en vane med at dukke op i mængder og komme med kommentarer til det der sker. Han bliver lagt stemme til af Dan Castellaneta.

Eksterne henvisninger 

Figurer i The Simpsons

es:Sideshow Mel
Snake

Snake kan henvise til flere artikler:

Spil og legetøj 
 Snake (computerspil)
 Snakes (N-Gage spil)
 Rubik's Snake, et legetøj

Kunst og underholdning

Musik 
 The Snakes (band)

Albums 
 The Snake (Shane MacGowan album)
 The Snake (Wildbirds & Peacedrums album)
 The Snake, et Harvey Mandel-album

Sange 
 "Snake", en sang af Muddy Waters fra Mud in Your Ear
 Snake (sang), en sang af R. Kelly fra albummet Chocolate Factory
 "Snake", en sang af PJ Harvey from Rid of Me 1993
 "Snake", en sang af G-Unit
 "Snake", en sang af Ronnie Lane
 "Snake", en sang af King Curtis Hot Sax, Cool Licks 2000
 "The Snake" (Al Wilson sang)
 "The Snake", en sang af Johnny Rivers fra albummet ...And I Know You Wanna Dance
 "Snakes", en sang af No Doubt fra albummet The Beacon Street Collection "Snakes", en sang af Voltaire fra albummet The Devil's Bris "Snakes", en sang af Papa Roach fra albummet Infest "Snakes", en sang af Six Feet Under fra albummet True Carnage Andre 
 The Snake (roman), af Mickey Spillane
 "Snake", et digt af D. H. Lawrence
 "Snakes" (CSI), en episode i en tv-serie

 Steder 
 Snake Creek (flertydig)
 Snake Hill, New Jersey
 Snake Island (flertydig)
 Snake River (flertydig)

 Personer 
 Jake Roberts' ringnavn (født 1955), professionel amerikansk wrestler
 Denis Bélangers kunstnernavn (født 1960), canadisk sanger fra bandet Voivod
 Stefan Le Quellec Knudsens tilnavn, dansk journalist

 Fiktiver personer 
 Snake Plissken, Kurt Russells karakter fra Escape from New York/Escape from L.A. Snake Jailbird, en Simpsons-karakter
 Archie "Snake" Simpson, a Degrassi character
 Snake, en karakter i The Karate Kid, Part III Snake, en The Powerpuff Girls character
 Snake, en karakter i Snake Tales Snake, adskillige karakterer i Metal Gear'' computerspilsserien

Sport 
 Arizona Diamondbacks, hold i Major League Baseball fra Phoenix, Arizona
 Arizona Rattlers, et fodboldhold fra Phoenix
 Columbus Cottonmouths, et ishockeyhold fra Columbus, Georgia
 Aberdare RFC, rugbyklub fra Aberdare, Wales
 Lugano Snakes, tidligere navn for Lugano Tigers, en schweizisk basketklub

Se også 
 Slange
George Stanley

George Francis Gillman Stanley (født 6. juli 1907, død 13. september 2002) var en canadisk historiker, forfatter, soldat, lærer og designer af det nuværende Canadiske flag.

Ekstern henvisning 
 Birth of the Canadian flag

Historikere fra Canada
Titel

En titel kan betyde flere ting:

 Titel (værk) – en bog, et spil, et maleri kan have en titel, det er i så fald navnet på værket.
 Titel (sport) – en sportsudøver kan få titel som verdensmester, danmarksmester og mange andre, titlen er i så fald en (midlertidig) æresbevisning
 Titel (wrestling) – en wrestler kan få titel som verdensmester og mange andre, titlen er i så fald en (midlertidig) æresbevisning
 Titel (person) – en person har altid en titel som hr., fru eller frøken, og kan samtidig have en titel baseret på (adels)stand, uddannelse eller stilling. Fyrste- og adelstitler må ikke forveksles med prædikater.
Kanesh

Kanesh (Tyrkisk: Kaneš) er i dag en landsby i den østlige del af Anatolien, men den var i oldtiden et stort hittitisk handelscentrum. I bronzealderen blev der stor en assyrisk handelskoloni grundlagt i byen, som blomstrede langt ind i jernalderen. 

Den assyriske koloni udgjorde en fjerdedel af byen, men handelen i den var ikke kontrolleret af den assyriske regering, men i stedet af individuelle assyriske familier. De handlede med uld, blik, luksusvarer, madvarer og krydderier. Lertavler, cylindersegl og lerkonvolutter som er fundet på stedet bevidner dette. Teksterne er skrevet på assyrisk, men nogle af dem indeholder også hittitiske låneord, de er nogle af de ældste eksisterende skriftlige overleveringer af et indoeuropæisk sprog.

Anatolien
Byer i Tyrkiet
Bill Finger

Milton "Bill" Finger (8. februar 1914 – 18. januar 1974) var en amerikansk forfatter, som er bedst husket for (dog ikke officielt krediteret) at være medskaber af figuren Batman sammen med Bob Kane samt med-arkitekt af seriens udvikling. Han hjalp også med at skabe The Riddler og arbejdede med The Green Lantern.

Tegneserieforfattere fra USA
Personer fra New York City
C.A. Hansen

Carl Vilhelm Adam Sigismund Hansen (født 11. februar 1847 på Tybrind, død 23. november 1927 i Nysted) var en dansk læge, stiftsfysikus og dr. med i Nysted fra 1875. Han forsvarede 20. september 1892 for den medicinske doktorgrad (dr.med.) sin afhandling "Bidrag til Oplysning om Influenza med hensyn til dens Forhold til Denguefeber".

Han var desuden medlem af byrådet i mange år og tog ivrigt del i samfundslivet. Han skrev om de lokale sager, der optog ham, bl.a. en bog om Nysteds historie i anledning af byens 500-års købstadsjubilæum i 1909 og en artikel i Medicinal beretninger for den danske Stat 1905: Om Spiritusforbruget i Nysted og Omegn. Desuden skrev han artikler i aviser og i Lolland-Falsters historiske Samfunds Aarbøger, bl.a. om malariaens hærgen på Lolland og Falster i 1800-tallet, og han påbegyndte den indtil 2006 videreførte Nysted-krønike. 

Som tak for sit engagement i lokale forhold blev han udnævnt til æresborger i Nysted og Ridder af Dannebrog.

Bibliografi

Henvisninger

Se også 
  (Hvis du ikke umiddelbart kan åbne filen: højreklik – gem destinationen som.. – åbn)
  (Hvis du ikke umiddelbart kan åbne filen: højreklik – gem destinationen som.. – åbn)

Læger fra Danmark
Riddere af Dannebrog
Kommunalpolitikere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer fra Lolland
Suppe

Suppe er en madret hovedsagelig kogt på grøntsager, kød og vand som tomatsuppe, ærtesuppe og løgsuppe. Hyldebærsuppe er en frugtsuppe. Ofte spises der brød til – eller i suppen som croutoner (små stykker ristet brød).

Eksterne links
AND1

AND1 er navnet på en producent af sportsko og har specialiseret sig indenfor basketballsko/basketballstøvler og og dertilhørende accessories. Firmaet blev stiftet i 1993, og deres hovedkvarter ligger i Paoli, Pennsylvania.

Beklædningsvirksomheder fra USA
Sportsudstyrsproducenter fra USA
Etableret i 1993
Kanon (våben)

En kanon (oldfransk cannon, fra olditaliensk cannone, fra latin canna (rør)) er et større skydevåben, i dag med et riflet løb og kaliber 20 mm eller mere, som kan beskyde et mål med kanonkugler eller granater. Definitionsmæssigt kan et tungt maskingevær med en kaliber på over 20 mm også kaldes en kanon.

Kanoner har meget tidligt været anvendt både til forsvar og til angreb under krig; i fredstid bruges kanoner ofte til at markere særlige lejligheder med en salut. Eksempelvis vil der ved havneanløb af særlige skibe kunne affyres en salut bestående af 3, 9 eller 21 kanonskud (afhængigt af lejligheden)

Moderne kanoner findes især monteret på krigsskibe og kampvogne, og til lands som antiluftskytsbatterier.

Historie 

Kanonen begyndte at dukke op i Europa i 1300-tallet. Opfindelsen af krudtet var en nødvendig forudsætning for udviklingen af kanoner. I Europa tillægges to personer æren for at have udviklet krudtet: Den britiske fransiskanermunk Roger Bacon (1214-1294) og den tyske fransiskanermunk Berthold Schwartz (1313–?). De første kanoner var stationære og havde størst effekt ved at skræmme fjenden. Kanoner blev benyttet første gang i Europa under belejringen af Metz i 1324. Krudtet var da fortsat ustabilt, og risikoen ved affyring var stor. Den første illustration af en kanon fra Europa stammer fra Walter de Milemetes manuskript De nobilitatibus, sapientiis, et prudentiis regum fra 1326.

Det var imidlertid i Kina, at krudtet oprindeligt blev opfundet. Dette var omkring 850 og derefter spredte det sig ved handel langs Silkevejen. Opfindelsen skete antagelig tilfældigt ved, at alkymister søgte «eliksiren for udødelighed» ved at eksperimentere med blandt andet salpeter. Krudt blev først brugt militært i 919. I 1000-tallet blev bomber konstrueret og skudt af sted fra katapulter. I 1126 blev den første kanon fremstillet af bambus brugt mod invaderende stammer. Kineserne betragtede med tiden den primitive kanon som ubrugelig og gik i stedet over til mere traditionel krigsførelse. I 1200-tallet spredte krudtet sig til araberne og derefter til europæerne. Araberne udviklede brugen af krudtet til krigsførelse mod europæiske mål. Det var på denne tid, at Roger Bacon beskrev brugen af krudtet. I 1326 beordrede bystaten Firenze produktion af kanoner og kanonkugler, og inden 1350 var kanoner blevet almindelige.

Mindre kanoner blev ofte fremstillet af bronze eller jern, mens større skyts kunne blive bygget op af flere lag langsgående jernstænger, som blev holdt sammen med påkrympede ringe af smedejern.

Til sidst tog bronzekanonerne over i det store og hele. De første producenter af kanoner var klokkestøbere, som havde kompetence og udstyr til at støbe store ting i bronze.

Fra slutningen af 1700-tallet tog støbejernskanoner over. Fra slutningen af 1870'erne begyndte kanoner med bagladning at erstatte dem med forladning. Fordelene ved bagladning var flere; det gav højere skudtakt, det gav bedre tætning mellem løb og projektil (og dermed højere udgangshastighed), og det forenklede brugen af riflet løb (og dermed bedre præcision). Omtrent på samme tid blev støbejernet erstattet af smedet stål.

Referencer 

Skydevåben
Artilleri
Madonna (maleri)

Madonna er navnet på flere værker af den norske kunstner Edvard Munch, det første malet i 1893-1894, senere gentaget i flere versioner både som grafik og maleri.

Madonna var et af to malerier af Edvard Munch, der blev stjålet af bevæbnede røvere i august 2004 fra Munchmuseet i Oslo og senere generhvervet i august 2006.

Eksterne henvisninger og kilder 

Malerier af Edvard Munch
Malerier fra 1894
FK Dynamo Moskva

FK Dynamo Moskva (Russisk: Футбольный Клуб Динамо Москва) er en russisk fodboldklub, der har hjemmebane på Dynamo Stadion i Moskva. Dynamo Moskva er en af de ældste og mest traditionsrige klubber i Rusland. Dynamo-sportsforbundet blev dannet i 1923 på forordning af den berygtede Feliks Dzerzjinskij, grundlæggeren af NKVD. Holdene under Dynamo-sportsforbundet blev således affilieret med politiet og efterretningstjenesten. Dynamo Moskva bliver af samme grund ofte hånet af modstandernes fans og bliver kaldt "Affald", som er slang for politiet i Rusland.

Med NKVD (og senere KGB) i ryggen blev Dynamo Moskva hurtigt klart det stærkeste fodboldhold i Sovjetunionen. I takt med at fodbold op igennem 1930'erne blev stadig mere populært, blev klubben hurtigt et prestigeprojekt for diverse chefer for NKVD. Til de vigtigste kampe sad chefen for NKVD altid i loungen og holdt hof. Især var Lavrentij Pavlovitj Berija, som selv havde været en habil spiller i sin ungdom, en stor fan af klubben.

I 30'erne, 40'erne og især i 50'erne var Dynamo, sammen med Spartak og CSKA Moskva, det stærkeste hold i Sovjetunionen, men siden er det gået stærkt ned ad bakke. Dynamo vandt således sit sidste mesterskab helt tilbage i 1976 og sin sidste pokalturnering i 1984.

Siden tilbragte klubben en mere eller mindre anonym tilværelse, indtil en af Ruslands rigeste mænd, Aleksej Fedorytjev, overtog klubben. Fedorytjev spillede som ung i klubben og var meget opsat på at genskabe dens fordums styrke. Aleksej Fedorytjevs engagement i klubben afstedkom nogle opsigtsvækkende indkøb til den efterhånden lille Moskva-klub. Således spenderede man hele 20 millioner euro på de portugisiske landsholdspillere Maniche og Costinha, ligesom mange andre internationale stjerner, som feks. Derlei, er blevet indkøbt. Selvom Aleksej Fedorytjev eftersigende på to år har brugt mere end 500 millioner danske kroner på klubben, har dens resultater været særdeles skuffende.

Links 
 FK Dynamo Moskva

Kilder 
 http://mosnews.com/news/2005/05/13/dinamoporto.shtml 
 http://www.newsru.com/sport/14dec2004/fed_pred.html 
 http://www.bolddk.com/nyt/index.php?vis=59764 
 http://www.kp.ru/daily/23686/51728/ 

Etableret i 1923
Fodboldklubber i Moskva
Wolfgang Schüssel

Wolfgang Schüssel (født 7. juni 1945 i Wien, Østrig) er en kristendemokratisk østrigsk politiker. Han var Østrigs forbundskansler fra 2000 til 2007 og formand for det østrigske folkeparti, ÖVP, fra 1995 til 2007. Han er stadig medlem af Nationalrådet og formand for ÖVP's parlamentsgruppe.

Eksterne links 

Udenrigsministre fra Østrig
Kanslere fra Østrig
Personer fra Wien
Rask Hovedgård

Rask Hovedgård er en gammel hovedgård, som blev udstykket i 1921, gården nævnes første gang i 1492. Der er i dag kun 15,5 hektar tilbage af den store herregård. Rask Hovedgård ligger i Hvirring Sogn i Hedensted Kommune. Hovedbygningen er opført i 1840-1842.

Ejere af Rask Hovedgård 
 (før 1492) Slægten Grøn
 (1492-1498) Lars Grøn
 (1498-1532) Søren Gødesen / Erik Gødesen
 (1532-1543) Søren Gødesen
 (1543-1552) Enke Fru Karen Gødesen
 (1552-1577) Ivar Sørensen Rask Gødesen
 (1577-1587) Barbara Splidsdatter Fasti gift Gødesen
 (1587) Maren Sørensdatter Gødesen gift Glambek
 (1587-1591) Claus Niels Glambek
 (1591-1592) Maren Sørensdatter Gødesen gift Glambek
 (1592-1609) Birgitte Rosenkrantz gift Glambek
 (1609) Sophie Clausdatter Glambek gift Pax
 (1609-1634) Mogens Pax
 (1634-1642) Mogens Pax / Christoffer Mogensen Pax
 (1642-1650) Christoffer Mogensen Pax
 (1650-1661) Hilleborg Bille gift Pax
 (1661-1683) Enke Fru Mette Grubbe gift Ulfeld
 (1683-1686) Alexander Grubbe
 (1686-1689) Alexander Grubbe / Mourids Hansen Høyer
 (1689-1722) Mourids Hansen Høyer
 (1722-1723) Mourids Hansen Høyers dødsbo
 (1723-1731) Henrik de Lasson
 (1731-1764) Hans Marcussen
 (1764-1766) Hans Marcussens dødsbo
 (1766-1776) Laurids Ammitzbøll
 (1776-1791) Andreas Bjørn nr1
 (1791-1810) Andreas Emanuel Andreasen Bjørn nr2
 (1810-1811) Charlotte Nicoline Qvottrup gift (1) Bjørn (2) Bechmann
 (1811-1836) H. G. Bechmann
 (1836-1837) Charlotte Nicoline Qvottrup gift (1) Bjørn (2) Bechmann
 (1837-1839) Johannes P. Frich
 (1839-1842) P. E. Abell
 (1842-1853) A. J. A. Nielsen
 (1853-1902) Herman Christiansen
 (1902-1918) Ebbe Sørensen Høllund
 (1918-1921) Konsortium
 (1921-1922) Skanderborg Amts Udstykningsforening
 (1922-1945) Enke Fru Dorph-Broager (hovedbygningen)
 (1945-1985) Anna Jensen / H. Andreasen (hovedbygningen)
 (1985-1989) Harry Andreasen, Ejgil Andreasen, Hanna Rask Grøndal
 (1989-1990) Malmberg
 (1990-1992) Kreditforeningen
 (1992-) Mogens Reenberg / Henny Reenberg (hovedbygningen)

Eksterne henvisninger 
 http://www.rask-hovedgaard.dk 

Herregårde i Skanderborg Amt
Herregårde i Hedensted Kommune
Sprogleg

Sprogleg er en form for leg, der består i at konstruere og eksperimentere med nye og uventede kombinationer af sproglyde, betydninger og bogstavkombinationer end de gængse muligheder i konventionel sprogbrug.

Jf Wikipedias hovedartikel om leg kan sprogleg klassificeres som en konstruktionsleg, hvor sproget er det "materiale", der konstrueres og eksperimenteres med.

Eksempler på sproglege
Bakke snagvendt
P-sprog
Rim og remser
Røversprog
Vrøvlevers
Tale baglæns
VM i ishockey 1934

VM i ishockey 1934 var det 8. VM i ishockey, arrangeret af IIHF, og det gjaldt samtidig som det 19. EM i ishockey. Turneringen blev spillet 3. – 11. februar 1934 i Milano i Italien.

I forhold til året før var der oprindelig ikke planlagt ændriger i afviklingen af mesterskabet. Af de 12 deltagende hold gik Canada og USA direkte til mellemrunden, der skulle bestå af otte hold. De resterende 10 hold spillede derfor først en indledende runde i tre grupper, hvorfra de to bedste i hver gruppe skulle gå videre til mellemrunden.

Men i gruppe C sluttede alle tre hold med lige mange point og samme målforskel, så turneringskomiteen besluttede, at alle tre hold skulle gå videre til mellemrunden. Med 9 hold i mellemrunden blev det endvidere besluttet at spille i tre grupper a tre hold i stedet for to grupper a fire hold. De tre gruppevindere gik direkte til semifinalen, mens de tre toere spillede ekstrakampe om den sidste semifinaleplads. De tre treere spillede om placeringerne 7-12 sammen med de hold, der blev slået ud i den indledende runde.

Canada vandt verdensmesterskabet tilbage fra USA og vandt dermed sin 7. VM-titel. Bronzemedaljerne gik til Tyskland, der blev bedste europæiske nation, og dermed vinder af EM-titlen.

Indledende runde 
De to bedste hold fra hver gruppe gik videre til mellemrunden.

Gruppe A

Gruppe B

Gruppe C 

Eftersom de tre hold i gruppe C opnåede samme antal point og samme målforskel, besluttede turneringskomiteen, at alle tre hold gik videre til mellemrunden.

Mellemrunde 
Mellemrunden fik deltagelse af vinderne og toerne fra de tre indledende grupper, samt treeren fra gruppe C, og USA og Canada, der var direkte kvalificerede til mellemrunden. Holdene spillede i tre grupper a tre hold, hvorfra de tre gruppevindere gik videre til semifinalerne. Toerne spillede om den sidste semifinaleplads. Treerne gik videre til placeringskampene om 7.-12.pladsen.

Gruppe A

Gruppe B

Gruppe C

Kvalifikation til semifinale

Placeringskampe om 7.-12.pladsen

Finalerunde

Slutstilling 

1934
Sport i 1934
P-sprog

P-sprog er en sprogleg, den bruges af nogle børn (og voksne) som et slags kodesprog. En person som ikke snakker p-sprog vil kun dårligt kunne forstå hvad der bliver sagt, især hvis det snakkes hurtigt.

Sådan gør man 

P-sprog kan læres simpelt på følgende måde, man skriver en sætning, hvorefter man under hver vokal sætter et p og samme vokal neden under således:

 Hej med dig, hvad hedder du? Kan du også snakke p-sprog?
  p   p   p     p   p  p   p   p   p p  p   p  p p    p
  e   e   i     a   e  e   u   a   u o  å   a  e e    o

Man læser så ordet der fremkommer. så det bliver til "Hepej meped dipig..."

Konstantinopolitanerinderne er et godt ord at øve sig på

 Konstantinopolitanerinderne
  p   p  p p p p p p p  p  p
  o   a  i o o i a e i  e  e

Ordet bliver gjort en del sværere af at "po" indgår i ordet, det bliver således til koponstapantipinopopopolipitapaneperipindepernepe.

Dialekter  
En variation af p-sprog udøves efter følgende regler:
Enhver stavelse i et ord gentages således, at gentagelsen af stavelsen starter med p
I stavelser, der starter med en konsonant, erstatter p'et denne i gentagelsen af stavelsen (flo-den bliver til floplo-denpen)
I stavelser, der starter med en vokal, sættes p'et blot foran i gentagelsen af stavelsen (å-en bliver til åpå-enpen)

Den kendte frase, rødgrød med fløde, bliver således til rødpødgrødprød medped fløplødepe.

Se også 
 Røversprog

Sproglege
Pedro Delgado

Pedro Delgado Robledo, også kendt som Perico, (født 15. april 1960 i Segovia), er en tidligere professionel spansk cykelrytter. Han vandt Tour de France i 1988 og Vuelta a España i 1985 og 1989.

Hans sag blev en drivkraft for ændring af cykelsportens dopingreglement, efter at han under 1988-touren blev testet positiv for probenecid, et sløringsstof. Selvom andre styrende organer inden for sportsverdenen, f.eks. IOC, anså probenecid for at være et dopingmiddel, fik det ikke konsekvenser for Delgados sejr, da den internationale cykelunion, UCI, ikke  havde probenecid på sin "sorte liste".

I dag arbejder Delgado for Television Española som cykelkommentator ved store cykelbegivenheder.

Hans navn gav den nu opløste skotske rockgruppe The Delgados inspiration til deres navn.

Referencer

Eksterne henvisninger

Mandlige cykelryttere fra Spanien
Tour de France-vindere
Vuelta a España-vindere
Jens Gregersen

Jens Gregersen er navnet på flere personer:

 Jens Gregersen Riber (o. 1480-1571) – dansk biskop
 Jens Johan Gregersen (1794-1864) – dansk orgelbygger
 Jens Gregersen (politiker) (1794-1874) – dansk landmand og politiker
De Gamles Bys Kirke

De Gamles Bys Kirke ligger i Edith Rodes Vej på Nørrebro i Københavns Kommune.

Historie 
Kirkens arkitekt var Vilhelm Petersen.

Kirkebygningen

Interiør

Alter

Prædikestol

Døbefont

Orgel

Kirkeskib

Gravminder

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 De Gamles Bys Kirke  hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Nørrebro